คือหนูกับแฟนของหนู ( ช-ช ) คบกันมา 5 เดือนแล้วมีเพศสัมพันกันทางทวารหนักค่ะป้องกันบ้าง ไม่ได้ป้องกันบ้าง หนูและแฟนไม่มีเชื้อ hiv ทั้งคู่ค่ะแล้วก็ไม่เคยมีเพศสัมพันกับใครมาก่อนเรียกได้ว่าเวอร์จิ้นทั้งคู่ค่ะ อยากทราบว่าถ้าเรา 2 คนไม่ได้มีเชื้อทั้งคู่และไม่ได้ไปมีเพศสัมพันธ์กับคนอื่นจะติดเชื้อ hiv ไหมคะ แล้วเชื้อจะเกิดขึ้นเองจากคน 2 คนที่ไม่เคยมีอะไรกับใครมาก่อนไหมคะ หรือเชื้อต้องติดจากกับรับเชื้อจากคนที่มีเชื้อ hiv คะ แล้วถ้าตรวจเลือดทุกๆ 6 เดือนผลเลือดไม่มีการติดเชื้อและเราไม่ได้ไปมีเพศสัมพันกับคนอื่นหรือไปอยู่ในกรณีที่เสี่ยงต่อการรับเชื้ออย่างนี้จะมีโอกาสมากน้อยแค่ไหนคะ
สวัสดีค่ะ หากทั้ง 2 ฝ่ายไม่เคยมีใครติดเชื้อ HIV มาก่อน การมีเพศสัมพันธ์กัน ก็จะไม่ได้ทำให้ติดเชื้อ HIV ได้ค่ะ และหากทั้ง 2 ฝ่ายไม่ได้ไปมีเพศสัมพันธ์กับคนอื่นอีก ก็จะไม่ติดเชื้อ HIV มาอย่างไรก็ตาม การติดเชื้อ HIV ไม่ได้เกิดเฉพาะจากการมีเพศสัมพันธ์เท่านั้น อาจเกิดโดยทางอื่นๆ ได้ เช่น การใช้เข็มฉีดยาร่วมกันในผู้ที่ติดยาเสพติด การรับเลือด ผ่าตัดเปลี่ยนอวัยวะ หรืออื่นๆ แต่พบได้น้อยมาก เช่น การสักลาย เป็นต้น ดังนั้น หากฝ่ายใดฝ่ายหนึ่งไปติดเชื้อโดยวิธีอื่นมา ก็อาจแพร่เชื้อไปยังอีกฝ่ายได้ผ่านการมีเพศสัมพันธ์นอกจากเชื้อ HIV แล้ว การมีเพศสัมพันธ์อาจทำให้ติดโรคอื่นๆ ได้ แม้ทั้ง 2 ฝ่ายจะไม่เคยมีเพศสัมพันธ์กับอื่นมาก่อน เช่น โรคเริม เพราะอาจเคยติดมาจากการจูบหรือการทานอาหารร่วมกันกับคนอื่น หรือโรคไวรัสตับอักเสบชนิดบี โดยอาจติดมาตั้งแต่แรกคลอดก็ได้ เป็นต้น